РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 1
от заседанието на Комисия ”Съдебна администрация” 
към Прокурорската колегия на Висшия съдебен съвет,
проведено на 15.01.2019 г.

Днес, 15.01.2019 г. /вторник/ от 11.00 часа се проведе заседание на Комисия “Съдебна администрация” към Прокурорската колегия на Висшия съдебен съвет, в състав: 

ПРЕДСЕДАТЕЛ:  Гергана Мутафова

ЧЛЕНОВЕ:  Калина Чапкънова 
    Евгени Диков
						   
На заседанието присъстват: експертният сътрудник на комисията Светла Кирилова – старши експерт в отдел „ЧРАОСВ” и техническият сътрудник Мариана Георгиева.

Д Н Е В Е Н   Р Е Д:

1. ОТНОСНО: Поправка на очевидна фактическа грешка в решение по доп. т. 14 от протокол № 34/12.12.2018 г. на Прокурорската колегия на ВСС.

Комисия „Съдебна администрация” предлага на Прокурорската колегия на Висшия съдебен съвет да приеме следното решение:
ПРОЕКТ:

 ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

ДОПУСКА, на основание чл. 34, ал. 4 от Правилника за организацията на дейността на Висшия съдебен съвет и неговата администрация, поправка на очевидна фактическа грешка в решение по допълнителна точка 14 от протокол № 34/12.12.2018 г. на Прокурорската колегия на Висшия съдебен съвет, като заличава решението по т. 14.6.2. 
ВНАСЯ предложението в заседание на Прокурорската колегия на Висшия съдебен съвет, насрочено на 16.01.2019 г., за разглеждане и произнасяне. 

2. ОТНОСНО: Разкриване на щатни бройки за длъжност „главен експерт-криминалист“ в отдел „Криминалистика“ на Националната следствена служба.

Във връзка с предложение на Главния прокурор на РБългария за осигуряване на 11 /единадесет/ щатни бройки за съдебни служители за мобилните центрове за разследване в окръжните прокуратури, предвидени да обслужват районите на петте апелативни прокуратури, с решение по протокол № 34/12.12.2018 г. на Прокурорска колегия на ВСС са разкрити 8 /осем/ щатни бройки за длъжността „Главен експерт-криминалист", в отдел „Криминалистика“ на Националната следствена служба, с работно място - следствения отдел на съответната окръжна прокуратура и място на работа - съответния апелативен район за използване на мобилните центрове за разследване.
С решение по протокол  № 31/13.12.2018 г. на Пленума на ВСС са съкратени 3 /три/ свободни щатни бройки за съдебни служители по утвърдения щат за УБ „Св. Св. Константин и Елена“, гр. Варна, на Националния институт на правосъдието, след изразено положително становище от Управителния съвет на НИП.
Във връзка с гореизложеното и за кадровото обезпечаване с необходимите още 3 /три/ щатни бройки на мобилните центрове за разследване, Комисия „Съдебна администрация” предлага на Прокурорската колегия на Висшия съдебен съвет да приеме следното решение:
ПРОЕКТ:

 ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

РАЗКРИВА, на основание чл. 30, ал. 5, т. 8 от ЗСВ, 3 /три/ щатни бройки за длъжност „Главен експерт-криминалист“ в отдел „Криминалистика“ на Националната следствена служба, с работно място – следствения отдел на съответната окръжна прокуратура и място на работа – съответния апелативен район за използване на мобилните центрове за разследване.

ВНАСЯ предложението в заседание на Прокурорската колегия на Висшия съдебен съвет, насрочено на 16.01.2019 г., за разглеждане и произнасяне. 

3. ОТНОСНО: Поправка на очевидна фактическа грешка в решение по т. 2.1.14 от протокол № 32/03.12.2018 г. на Прокурорската колегия на ВСС.

Комисия „Съдебна администрация” предлага на Прокурорската колегия на Висшия съдебен съвет да приеме следното решение:
ПРОЕКТ:
 ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

ДОПУСКА, на основание чл. 34, ал. 4 от Правилника за организацията на дейността на Висшия съдебен съвет и неговата администрация, поправка на очевидна фактическа грешка в решение по т. 2.1.14 от протокол № 32/03.12.2018 г. на Прокурорската колегия на Висшия съдебен съвет, като вместо „младши специалист-счетоводител и касиер“ да се чете „главен специалист-счетоводител и касиер“. 
ВНАСЯ предложението в заседание на Прокурорската колегия на Висшия съдебен съвет, насрочено на 16.01.2019 г., за разглеждане и произнасяне. 

4. ОТНОСНО: Становище от главния секретар на АГП във връзка с предложение от и.ф. апелативен прокурор на Апелативна специализирана прокуратура за разкриване на 1 /една/ щ.бр. за длъжност „съдебен деловодител“. /вх. № ВСС-15340/13.12.2018 г./

Комисия „Съдебна администрация” предлага на Прокурорската колегия на Висшия съдебен съвет да приеме следното решение:
ПРОЕКТ:
 ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

РАЗКРИВА, на основание чл. 30, ал. 5, т. 8 от ЗСВ, 1 /една/  щ.бр. за длъжност „съдебен деловодител“ по щата на Апелативна специализирана прокуратура.
МОТИВИ: Необходимост, с оглед трайната тенденция за увеличаване натовареността на прокурорите в АСП, съотношението на броя на магистратите спрямо броя на служителите от специализираната администрация /1:0,33/, което е значително по-ниско от средното за страната. Щатната бройка ще бъде финансово обезпечена за сметка на бюджета на ПРБ за 2019 г.
ВНАСЯ предложението в заседание на Прокурорската колегия на Висшия съдебен съвет, насрочено на 16.01.2019 г., за разглеждане и произнасяне. 

5. ОТНОСНО: Писмо от главния прокурор с приложено писмо от председателя на „Сдружение на администрацията в органите на съдебната власт“. /вх. № ВСС-15114/17.12.2018 г./

КОМИСИЯ „СЪДЕБНА АДМИНИСТРАЦИЯ“ към 
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
 Р Е Ш И:

5.1. Приема за сведение писмото от председателя на „Сдружение на администрацията в органите на съдебната власт“.

6. ОТНОСНО: Предложение от главния прокурор във връзка с искане на районния прокурор на Районна прокуратура – Пловдив за увеличаване на щатната численост с 1 /една/ щ.бр. за длъжност „системен администратор“ , чрез намаляване на щатната численост на Апелативна прокуратура – Пловдив с 1 /една/ щ.бр. за длъжност„системен администратор“. /вх. № ВСС-15578/18.12.2018 г./

КОМИСИЯ „СЪДЕБНА АДМИНИСТРАЦИЯ“ към 
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
 Р Е Ш И:

6.1. ИЗРАЗЯВА ПОЛОЖИТЕЛНО СТАНОВИЩЕ по предложението от главния прокурор във връзка с искането на районния прокурор на Районна прокуратура – Пловдив за увеличаване на щатната численост с 1 /една/ щ.бр. за длъжност „системен администратор“, чрез намаляване на щатната численост на Апелативна прокуратура – Пловдив с 1 /една/ щ.бр. за длъжност„системен администратор“.
6.2. ИЗПРАЩА, на основание чл. 30, ал. 5, т. 8 от ЗСВ, решението по т. 6.1. на апелативния прокурор на Апелативна прокуратура – Пловдив, за съгласуване.
6.3. След получаване на становище от апелативния прокурор на Апелативна прокуратура – Пловдив, да се внесе предложение в заседание на Прокурорската колегия на Висшия съдебен съвет, за разглеждане и произнасяне. 

МОТИВИ: В РП-Пловдив компютърните потребители са 104 /при утвърден щат за един системен администратор/, което е над горната граница, а в АП-Пловдив компютърните потребители са 35 /при утвърден щат за двама системни администратори/, съответно натоварването на служителите в АП-Пловдив е значително под долната граница. За осигуряване на информационното и техническото обслужване на РП-Пловдив е необходимо разкриване на още една щ.бр. за длъжност „системен администратор“, която е възможно да се осигури от АП-Пловдив и при условията на чл. 343, ал. 2 от ЗСВ.
	
7. ОТНОСНО: Предложение от главния прокурор във връзка с искане на Районния прокурор на Районна прокуратура – Малко Търново   за увеличаване щатната численост с 0,5 /половин/ щ.бр. за длъжност „чистач“. /вх. № ВСС-15623/19.12.2018 г./

Комисия „Съдебна администрация” предлага на Прокурорската колегия на Висшия съдебен съвет да приеме следното решение:
ПРОЕКТ:

 ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

РАЗКРИВА, на основание чл. 30, ал. 5, т. 8 от ЗСВ, 0,5 /половин/  щ.бр. за длъжност „чистач“ по щата на Районна прокуратура – Малко Търново.
МОТИВИ: Необходимост, с оглед ежедневно почистване и поддържане на помещенията, ползвани от магистрати и съдебни служители, разположени на площ от 90 кв.м. РП-Малко Търново не разполага с щатна бройка за длъжност „чистач“. До 19.11.2018 г. дейността по почистване и поддръжката на помещенията е извършвана от лице по сключен граждански договор. Щатната бройка ще бъде финансово обезпечена за сметка на бюджета на ПРБ за 2019 г.
ВНАСЯ предложението в заседание на Прокурорската колегия на Висшия съдебен съвет, насрочено на 16.01.2019 г., за разглеждане и произнасяне. 

8. ОТНОСНО: Предложение от главния прокурор във връзка с искане на окръжния прокурор на Окръжна прокуратура – Бургас  за увеличаване щатната численост с 1 /една/ щ.бр. за длъжност „прокурорски помощник“, чрез намаляване на щатната численост на Районна Прокуратура-Карнобат с  с 1 /една/ щ.бр. за длъжност „прокурорски помощник“. /вх. № ВСС-196/08.01.2019 г./

КОМИСИЯ „СЪДЕБНА АДМИНИСТРАЦИЯ“ към 
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
 Р Е Ш И:

8.1. ИЗРАЗЯВА ПОЛОЖИТЕЛНО СТАНОВИЩЕ по предложението от главния прокурор във връзка с искане на окръжния прокурор на Окръжна прокуратура – Бургас  за увеличаване щатната численост с 1 /една/ щ.бр. за длъжност „прокурорски помощник“, чрез намаляване на щатната численост на Районна Прокуратура-Карнобат с 1 /една/ щ.бр. за длъжност „прокурорски помощник“.
8.2. ИЗПРАЩА, на основание чл. 30, ал. 5, т. 8 от ЗСВ, решението по т. 8.1. на районния прокурор на Районна прокуратура – Карнобат, за съгласуване.
8.3. След получаване на становище от районния прокурор на Районна прокуратура – Карнобат, да се внесе предложение в заседание на Прокурорската колегия на Висшия съдебен съвет, за разглеждане и произнасяне. 

МОТИВИ: Висока натовареност на ОП-Бургас. Съотношение брой магистрати спрямо брой служители 1:1,04, което е по-ниско от средното за страната. Натовареността в РП-Карнобат през 2017 г. и първото шестмесечие на 2018 г. е значително намалена. С оглед оптимално и ефективно подпомагане дейността на магистратите в ОП-Бургас е необходимо разкриване на още една щ.бр. за длъжност „прокурорски помощник“, която е възможно да се осигури от РП-Карнобат и при условията на чл. 343, ал. 2 от ЗСВ.
	 
9. ОТНОСНО:  Предложение от главния прокурор за осигуряване на щатни бройки за длъжност „прокурорски помощник“ в Софийска районна прокуратура. /вх. № ВСС-198/08.01.2019 г./

Комисия „Съдебна администрация” предлага на Прокурорската колегия на Висшия съдебен съвет да приеме следното решение:
ПРОЕКТ:

 ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

9.1. СЪКРАЩАВА, на основание чл. 30, ал. 5, т. 8 от ЗСВ, 8 /осем/ - /7 заети и 1 свободна/ щ.бр. за длъжност „прокурорски помощник“ в звено „Прокурорски помощници“ в щата на Върховна касационна прокуратура.
9.2.  РАЗКРИВА, на основание чл. 30, ал. 5, т. 8 от ЗСВ, 8 /осем/  щ.бр. за длъжност „прокурорски помощник“ в щата на Софийска районна прокуратура.
МОТИВИ: Съотношението брой магистрати/брой служители е 1:0,80, което е значително по-ниско от средното за страната – 1:1,29. Висока натовареност на СРП и липса на възможност за оптимизиране на съдебната администрация. Към настоящия момент в СРП не са утвърдени щатни бройки за прокурорски помощници. С оглед обезпечаване дейността на прокурорите в СРП е необходимо разкриване на 8 /осем/ щ.бр. за прокурорски помощници, които е възможно да бъдат осигурени от  щата на звено „Прокурорски помощници“ при ВКП, с утвърдени 23 щ.бр. /една незаета/, и при условията на чл. 343, ал. 2 от ЗСВ. 
		9.3. В 7-дневен срок от вземане на решението следва да се предприемат действия по приложението на чл. 343, ал. 2 от ЗСВ.
9.4. При липса на възможност за приложението на чл. 343, ал. 2 от ЗСВ трудовите правоотношения със 7 /седем/ съдебни служители следва да се прекратят на основание чл. 328, ал. 1, т. 2, предл. 2-ро от КТ, поради съкращаване на щата, при стриктно спазване на разпоредбите на чл. 329 от КТ и закрилата при уволнение по чл. 333 от КТ.

ВНАСЯ предложението в заседание на Прокурорската колегия на Висшия съдебен съвет, насрочено на 16.01.2019 г., за разглеждане и произнасяне. 

10. ОТНОСНО: Предложение от главния прокурор за разкриване на 1 /една/ щ.бр. за длъжност „работник, поддръжка сгради“ в Районна прокуратура – Варна. /вх. № ВСС-199/08.01.2019 г./
Комисия „Съдебна администрация” предлага на Прокурорската колегия на Висшия съдебен съвет да приеме следното решение:
ПРОЕКТ:

 ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

РАЗКРИВА, на основание чл. 30, ал. 5, т. 8 от ЗСВ, 1 /една/  щ.бр. за длъжност „работник, поддръжка сгради“ в щата на Районна прокуратура – Варна.
МОТИВИ: В РП-Варна не е утвърдена щатна бройка за длъжност „работник, поддръжка сгради“. Към настоящия момент за извършване на поправки и ремонти на имуществото в прокуратурата се ползват услугите на външни фирми, което ангажира усвояването на допълнителни финансови средства. РП-Варна ползва части от три сгради – общо 56 помещения. Предоставена им е за ползване и едноетажна сграда с площ от 254 кв.м, която след извършване на строително-ремонтни дейности ще бъде ползвана за архив. С оглед необходимостта от непрекъсната поддръжка на инсталациите на сградите, своевременно отстраняване на възникнали повреди и извършване на обичайни ремонти, и с оглед големия брой помещения, предоставени за ползване на РП-Варна е необходимо разкриване на щатна бройка за длъжност „работник, поддръжка сгради“, която ще бъде финансово обезпечена за сметка на  бюджета на ПРБ за 2019 г.
ВНАСЯ предложението в заседание на Прокурорската колегия на Висшия съдебен съвет, насрочено на 16.01.2019 г., за разглеждане и произнасяне. 

11. ОТНОСНО: Предложение от главния прокурор за трансформиране на 1 /една/ щ.бр. за длъжност „призовкар“ в 1 /една/ щ.бр. за длъжност „съдебен деловодител“ в Районна прокуратура – Мездра. /вх. № ВСС-327/11.01.2019 г./

Комисия „Съдебна администрация” предлага на Прокурорската колегия на Висшия съдебен съвет да приеме следното решение:
ПРОЕКТ:
 ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

11.1. ДАВА СЪГЛАСИЕ за трансформиране на 1 /една/ щ.бр. за длъжност „призовкар“  в 1 /една/ щ.бр. за длъжност „съдебен деловодител“ в щата на Районна прокуратура – Мездра.
МОТИВИ: Необходимост, с оглед подпомагане дейността на специализираната администрация. По щат в РП-Мездра са утвърдени 2 /две/ щ.бр. за длъжност „призовкар“, едната от които е свободна от  12.11.2018 г. За осъществяване на дейността по пренос на писма, призовки и други документи в прокуратурата е достатъчна 1 щ.бр. за призовкар. Трансформацията ще бъде финансово обезпечена за сметка на  бюджета на ПРБ за 2019 г.

ВНАСЯ предложението в заседание на Прокурорската колегия на Висшия съдебен съвет, насрочено на 23.01.2018 г., за разглеждане и произнасяне. 

ПРЕДСЕДАТЕЛ 
НА КОМИСИЯТА:      
				   ГЕРГАНА МУТАФОВА

Експертен сътрудник:
Ст. експерт в отдел „ЧРАОСВ”:……….…Св. Кирилова

Сътрудник на комисия:………….…М. Георгиева